./data/phi0474/phi005/phi0474.phi005.perseus-lat2.xml
quodsi Cleomenes  non tanto ante fugisset, aliqua tamen ad resistendum ratio fuisset  erat enim sola illa navis constrata et ita magna ut propugnaculo ceteris posset esse, quae si in praedonum pugna versaretur, urbis instar habere inter illos piraticos myoparones videretur; sed tum inopes, relicti ab duce praefectoque classis, eundem necessario cursum tenere coeperunt